b'\n_START_ARTICLE_\nFranz Kraus\n_START_SECTION_\nDelo\n_START_PARAGRAPH_\nSprva je delal v trgovini, kasneje pa se je na Kranjskem posvetil raziskovanju krasa in jam. Bil je pobudnik sistemati\xc4\x8dnega prou\xc4\x8devanja na\xc5\xa1ih kra\xc5\xa1kih polj. Kmetijsko ministrstvo in De\xc5\xbeelna vlada Kranjske sta na podlagi objav njegovih strokovnih \xc4\x8dlankov in prizadevanj leta 1866 naro\xc4\x8dili izdelavo na\xc4\x8drta za prepre\xc4\x8devanje poplav na kra\xc5\xa1kih poljih v pore\xc4\x8dju Ljubljanice in Krke. Tega so se razen njega lotevali tudi drugi doma\xc4\x8di in tuji jamarji ter in\xc5\xbeenirji. Leta 1885 je vodil raziskave Pivke jame, 1893 pa pomagal organizirati jamarje prvega slovenskega jamarskega dru\xc5\xa1tva Anthorn, da so prodrli po podzemni Pivki od Oto\xc5\xa1ke do Magdalene jame. Sestavil je kataster tudi kra\xc5\xa1kih jam v Avstriji. Leta 1897 je objavil kataster kra\xc5\xa1kih jam za Kranjsko. Ta objava je postala osnova katastra jam v Sloveniji. Objavil je tudi ve\xc4\x8d kot sto strokovnih \xc4\x8dlankov, od tega jih polovica obravnava kras na Kranjskem.'